klimat

Klimat Daşoguz şäherinde howanyň ortaça aýlyk temperaturasy yanwarda -6°-a çenli peselýär. Gyş aýlarynda atmosfera aýlanyşygynyň arktiki we polýar howa massalarynyň täsirinde işjeňleşmegi zerarky, çäkde adatdakysyndan pes temperaturalar gaýtalanýar. Ýanwar we Fewral aýlarynda howanyň iň pes tamperaturasy Köneürgençde -36°- a, Daşoguzda -33°-a we Darganatada -31°-a çenli pese düşýär. Ýokary temperaturalar köplenç tomusky termiki depressiýa, antisiklonyň g.o.-g.b. çetleri ýaly sinoptiki hadysalar nrtijesinde ýüze çykýar. Howanyň temperaturasynyň ýokary derejesi (absolýut maksimumy) Daşoguzda we Köneürgençde +45° çenli ýokary galýar. Atmosfera aýlanyşygynyň özgerişine baglylykda käbir ýyllar özleriniň guraklygy ýa-da ygalyň köp mukdary bilen tapawutlanýar. Meselem, iň az mukdary Daşoguzda 36 mm 1937 ýylda boldy. Onuň köp möçberi 166 mm. Şeýlelikde gurak we çygly ýyllarda ýagýan ygalyň mukdary adatdakysyndan 2 essepes ýa-da 2 esse artyk bolýar. Ygalyň biz gije-gündizdäki mukdary we onuň kadasy çylşyrymlylygy bilen tapawutlanýar. Onuň ýokary derejesi Daşoguzda 38 mm çenli ýetýär. Ol aýlyk ýagýan ortaça ygalyň 30-40 essesidir. “Turkmenistanyň fiziki geografiýasy”, A. Babaýew, G. Gurbandurdyýew, Aşgabat, 2002, 56-60 sah.